**DĖL LEIDIMŲ VERSTIS MAŽMENINE PREKYBA DUJOMIS IR LICENCIJŲ VERSTIS MAŽMENINE PREKYBA NAFTOS PRODUKTAIS GALIOJIMO PANAIKINIMO**

2019 m. sausio 28 d. Nr. DĮV-129

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos energetikos įstatymo 21 straipsnio 7 dalies 4 punktu, Leidimų verstis prekybos naftos produktais veikla išdavimo taisyklių, patvirtintų Lietuvos Respublikos energetikos ministro 2012 m. vasario 2 d. įsakymu Nr. 1-19 „Dėl Leidimų verstis prekybos naftos produktais veikla išdavimo taisyklių patvirtinimo“, 73 punktu:

1. P a n a i k i n u leidimų, licencijų, išduotų uždarajai akcinei bendrovei „Milda“ (kodas – 276521310), galiojimą:

1.1. Leidimo Nr. 5 verstis didmenine suskystintų naftos dujų prekyba;

1.2. Leidimo Nr. 6 verstis mažmenine suskystintų naftos dujų prekyba degalinėse Rytinio Kelio g. 2A, Šilalės m., Vabalų k., Laukuvos sen., Šilalės r. sav., buitinių dujų pilstymo stotyje Struikų k., Šilalės kaimiškoji sen., Šilalės r. sav.;

1.3. Licencijos Nr. 10 verstis mažmenine prekyba nefasuotu variklių benzinu, dyzelinu (dyzeliniais degalais), suskystintomis dujomis, skirtomis autotransporto priemonėms, biodyzelinu degalinėje Rytinio Kelio g. 2A, Šilalės m.;

1.4. Licencijos Nr. 22 verstis mažmenine prekyba nefasuotu variklių benzinu, dyzelinu (dyzeliniais degalais), suskystintomis dujomis, skirtomis autotransporto priemonėms, biodyzelinu degalinėje Vabalų k, Laukuvos sen., Šilalės r. sav.

2. Į p r e i g o j u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Raimundas Vaitiekus